Document ID: /roh_data/filtered/swiss_laws_in_ROH.jsonl.gz/95

350.100

Lescha introductiva tar il cudesch da procedura penala svizzer (LItCPP)

dals 16-06-2010 (versiun dals 01-01-2025)

Il cussegl grond dal chantun Grischun1),

sa basond sin l'art. 31 da la constituziun chantunala2), suenter avair gì invista da la missiva da la regenza dals 23 da mars 20103),

concluda:

1. Disposiziuns generalas

Object

Art.  1 1 Questa lescha cuntegna las disposiziuns executivas chantunalas tar il cudesch da procedura penala svizzer4) e tar la procedura penala per giuvenils5).

2 Ella   regla   la   posiziun,   l'organisaziun   e   las   cumpetenzas   da   las   autoritads   da persecuziun penala, la procedura da grazia sco er las disposiziuns generalas dal dretg penal chantunal.

3 L'organisaziun   da   las   autoritads   giudizialas   sa   drizza   tenor   la   lescha   davart l'organisaziun   giudiziala6),   uschenavant   ch'il   cudesch   da   procedura   penala,   la procedura penala per giuvenils u questa lescha na cuntegnan naginas regulaziuns.

4 L'execuziun da chastis e da mesiras sco er l'arrest d'inquisiziun sa drizzan tenor las disposiziuns davart l'execuziun giudiziala en il chantun Grischun.

1) PCG 2009/2010, 853 2) DG 110.100 3) pagina 795 4) CS 312.0 5) CS 312.1 6) DG 173.000 * tabellas da las modificaziuns a la fin dal relasch

1

350.100

Art.  2

Causals penals chantunals 1. en general

1 Las disposiziuns generalas dal cudesch penal svizzer7) vegnan applitgadas confurm al senn per ils acts chastiabels tenor il dretg chantunal.

2 Sch'i na resorta betg expressivamain u tenor il senn da la prescripziun che mo il surpassament   intenziunà   vegnia   smanatschà   cun   chasti,   vegn   chastià   er   il surpassament commess per negligientscha.

2. procedura

Art.  3 1 La persecuziun ed il giudicament d'acts chastiabels dal dretg chantunal sa drizzan tenor il cudesch da procedura penala8) respectivamain tenor la procedura penala per giuvenils9).

2 Resalvadas restan prescripziuns da procedura spezialas.

Causals penals communals

Art.  4 1 La   cumpetenza   da   las   vischnancas   per   relaschar   disposiziuns   penalas   sa   drizza tenor la lescha da vischnancas dal chantun Grischun10).

2 La procedura per persequitar e per giuditgar acts chastiabels dal dretg communal sa drizza   tenor   la   lescha   davart   la   giurisdicziun   administrativa11),   nun   ch'ils   acts chastiabels   sajan   vegnids   commess   da   giuvenils   en   il   senn   dal   dretg   penal   per giuvenils12) u nun ch'igl existian prescripziuns da procedura spezialas. La procedura cunter giuvenils sa drizza tenor la procedura penala per giuvenils13).

3 Las   vischnancas   pon   prevair   ina   procedura   da   multas   disciplinaras.   Las disposiziuns correspundentas da questa lescha valan confurm al senn.

Lingua da procedura

Art.  5 1 Las   linguas   da   procedura   da   las   autoritads   penalas   en   il   chantun   Grischun   sa drizzan tenor la lescha da linguas dal chantun Grischun14).

7) CS 311.0 8) CS 312.0 9) CS 312.1 10) DG 175.050 11) DG 370.100 12) CS 311.1 13) CS 312.1 14) DG 492.100

2

2. Organisaziun e cumpetenzas da las autoritads da persecuziun penala

350.100

2.1. PROCURA PUBLICA

2.1.1. Posiziun ed organisaziun

Posiziun e surveglianza

Art.  6 1 La procura publica è independenta en l'applicaziun dal dretg ed è suttamessa mo al dretg.

2 Areguard l'administraziun è ella suttamessa al departament ch'è cumpetent per la giustia.

3 La regenza surveglia la procura publica e po dar ad ella directivas liantas davart l'adempliment administrativ da sias incumbensas.

Princips da l'organisaziun

Art.  7 1 La procura publica vegn manada da l'emprima procuratura publica u da l'emprim procuratur public.

2 La procura per giuvenils è ina partiziun da la procura publica e vegn manada da la procuratura directiva u dal procuratur directiv per giuvenils.

3 La procura publica ha sia sedia uffiziala a Cuira e maina posts externs decentrals.

4 La regenza regla ils detagls da l'organisaziun ed ils lieus dals posts externs en in'ordinaziun15). Ella po divider la procura publica en partiziuns che vegnan per regla manadas da las procuraturas publicas directivas e dals procuraturs publics directivs.

Cumposiziun

Art.  8 1 La procura publica sa cumpona da l'emprima procuratura publica u da l'emprim procuratur public e da sia substituta u da ses substitut sco er dal dumber necessari:

a)

da procuraturas publicas directivas e da procuraturs publics directivs sco er da la procuratura directiva u dal procuratur directiv per giuvenils;

da procuraturas publicas e da procuraturs publics sco er da procuraturas e da procuraturs per giuvenils;

da   referendarias   e   da   referendaris   sco   er   d'emploiadas   e   d'emploiads   da chanzlia.

b)

c)

1bis La cumissiun dal Cussegl grond ch'è cumpetenta per la giustia nominescha en cas da basegn procuraturas publicas extraordinarias e procuraturs publics extraordinaris per manar proceduras penalas che sa drizzan cunter commembras e commembers da la Regenza. *

15) DG 350.110

3

350.100

2 En ils ulteriurs cas nominescha la Regenza en cas da basegn procuraturas publicas extraordinarias   e   procuraturs   publics   extraordinaris   sco   er   procuraturas extraordinarias e procuraturs extraordinaris per giuvenils. *

Cundiziuns d'engaschament

Art.  9 1 Las procuraturas publicas ed ils procuraturs publics sco er las procuraturas ed ils procuraturs   per   giuvenils   ston   avair   la   qualificaziun   persunala   e   professiunala necessaria, ina scolaziun terminada en giurisprudenza e – per regla – ina patenta d'advocata u d'advocat.

2 En cas excepziunals motivads poi vegnir desistì da la cundiziun da la scolaziun terminada   en   giurisprudenza,   sch'igl   è   avant   maun   ina   scolaziun   equivalenta specifica.

Engaschament e prevenziun professiunala

Art.  10 1 Las   relaziuns   d'engaschament   e   la   prevenziun   professiunala   da   tut   las collavuraturas e da tut ils collavuraturs da la procura publica sa drizzan tenor il dretg chantunal da persunal respectivamain tenor il dretg chantunal davart la cassa da pensiun.

2 La cumpetenza per l'engaschament e per la desditga sa drizza tenor la lescha dal persunal16).

3 Avant che entrar en uffizi fan las procuraturas publicas ed ils procuraturs publics davant l'instanza d'engaschament in sarament u in'empermischun solenna ch'ellas ed els   adempleschian   conscienziusamain   lur   obligaziuns.   Il   text   dal   sarament   u   da l'empermischun   solenna   correspunda   confurm   al   senn   a   la   formulaziun   per   las derschadras e per ils derschaders.

Direcziun

Art.  11 1 L'emprima   procuratura   publica   u   l'emprim   procuratur   public   ha   en   spezial   las suandantas incumbensas:

a)

manar la procura publica en quai che reguarda il persunal, il manaschi e la professiun;

garantir ina scolaziun ed ina furmaziun supplementara professiunala;

dar directivas a bucca ed en scrit;

represchentar la procura publica vers anor.

b)

c)

d)

2 La regenza regla la substituziun ed ulteriurs detagls en in'ordinaziun17).

16) DG 170.400 17) DG 350.110

4

2.1.2. Cumpetenzas tenor cas

350.100

Emprima procuratura publica u emprim procuratur public

Art.  12 1 L'emprima procuratura publica u l'emprim procuratur public è en spezial cumpetent per:

a)

b)

relaschar disposiziuns da betg avrir l'inquisiziun penala;

attribuir cas a las partiziuns u a las procuraturas publicas ed als procuraturs publics;

approvar   disposiziuns   da   betg   avrir,   da   sistir   u   da   suspender   l'inquisiziun penala ch'èn vegnidas relaschadas da las procuraturas publicas directivas e dals   procuraturs   publics   directivs   sco   er   da   la   procuratura   directiva   u   dal procuratur directiv per giuvenils;

c)

d) * far   protesta   cunter   mandats   penals   d'autras   autoritads   administrativas

e)

chantunalas;

prender meds legals e represchentar la procura publica davant l'instanza da meds legals;

decider la cumpetenza territoriala davant tribunals da la confederaziun;

relaschar directivas internas.

f)

g)

2 En il cas singul po ella u el surdar ad ina procuratura publica directiva u ad in procuratur  public  directiv,  a  la  procuratura  directiva  u  al  procuratur  directiv  per giuvenils,   ad   ina   procuratura   publica   u   ad   in   procuratur   public   ubain   ad   ina procuratura   u   ad   in   procuratur   per   giuvenils   da   prender   meds   legals   e   da represchentar la procura publica davant l'instanza da meds legals.

Procuraturas publicas directivas e procuraturs publics directivs

Art.  13 1 Las  procuraturas  publicas  directivas  ed  ils  procuraturs  publics  directivs  mainan agens cas ed èn en spezial cumpetents en lur partiziun per:

a)

b)

c)

relaschar disposiziuns da betg avrir l'inquisiziun penala;

attribuir cas a las procuraturas publicas ed als procuraturs publics;

approvar disposiziuns da sistida e da suspensiun.

Procuraturas publicas e procuraturs publics

Art.  14 1 Las procuraturas publicas ed ils procuraturs publics èn en spezial cumpetents per:

a)

b)

c)

far inquisiziuns penalas;

sistir e suspender la procedura;

ordinar mesiras repressivas respectivamain proponer l'arrest d'inquisiziun e da segirezza   sco   er   autras   mesiras   repressivas   che   ston   vegnir   approvadas   u ordinadas da la dretgira;

relaschar mandats penals;

manar las referendarias ed ils referendaris;

far l'accusaziun;

represchentar la procura publica davant dretgira;

liquidar dumondas interchantunalas ed internaziunalas d'assistenza giudiziala;

d)

e)

f)

g)

h)

5

350.100

i)

relaschar decisiuns posteriuras ed autonomas.

2 Ellas ed els pon er manar proceduras cunter giuvenils. *

Referendarias e referendaris

Art.  15 1 Per incumbensa d'ina procuratura publica u d'in procuratur public respectivamain d'ina   procuratura   u   d'in   procuratur   per   giuvenils   pon   las   referendarias   ed   ils referendaris citar las persunas ch'èn participadas a la procedura e far interrogaziuns.

2 En l'inquisiziun penala pervia da surpassaments pon ellas ed els relaschar decrets penals sut la direcziun d'ina procuratura publica u d'in procuratur public.

Procura per giuvenils

Art.  16 1 La procura per giuvenils è cumpetenta per la persecuziun penala da giuvenils en tut il chantun.

2 Ella è l'autoritad d'inquisiziun en il senn da la Procedura penala per giuvenils18), decida en la procedura da mandat penal, fa l'accusaziun davant las dretgiras per giuvenils   ed   è   cumpetenta   per   l'execuziun   dals   chastis   e   da   las   mesiras   cunter giuvenils. * 3 Las disposiziuns davart las procuraturas publicas directivas e davart ils procuraturs publics   directivs   sco   er   davart   las   procuraturas   publicas   e   davart   ils   procuraturs publics valan confurm al senn per la procura per giuvenils.

4 Las procuraturas ed ils procuraturs per giuvenils pon er manar proceduras cunter persunas creschidas.

Art.  16a *

Mediaziun extragiudiziala en la procedura penala per giuvenils 1. princip

i èn avant maun perspectivas motivadas per schliar il conflict;

il stadi da l'inquisiziun permetta quai.

1 La   Procura   per   giuvenils   dumonda   il   consentiment   da   las   partidas   e   da   lur represchentanza   legala   per   instradar   ina   procedura   da   mediaziun   extragiudiziala, sche:

a)

b)

2 Sch'il consentiment da las partidas e da lur represchentanza legala è avant maun, incumbensescha la Procura per giuvenils in'organisaziun u ina persuna adattada cun la realisaziun da la procedura da mediaziun extragiudiziala. Vegnir engaschadas pon persunas   che   garanteschan   –   en   quai   che   reguarda   la   scolaziun,   las enconuschientschas   giuridicas   e   l'imparzialitad   –   per   in   andament   gist   da   la procedura.

18) CS 312.1

6

350.100

2. procedura

Art.  16b * 1 La mediatura extragiudiziala u il mediatur extragiudizial orientescha las partidas davart   las   finamiras   persequitadas,   davart   las   cundiziuns   generalas,   davart l'andament planisà, davart la muntada da la procedura da mediaziun extragiudiziala sco er davart lur dretgs, en spezial davart la voluntariadad da la cooperaziun. A deposiziuns ed a scrittiras ch'èn vegnidas fatgas e redigidas durant la procedura da mediaziun extragiudiziala, na pon las partidas betg sa referir en in'autra procedura.

2 La mediatura extragiudiziala u il mediatur extragiudizial maina discurs cuminaivels cun las partidas. Excepziunalmain pon vegnir manads discurs individuals. Ils discurs han   lieu   cun   exclusiun   da   la   publicitad.   Sin   dumonda   poi   vegnir   permess   a   las partidas da sa laschar accumpagnar da lur represchentanza legala u d'ina persuna da confidenza.

3 La procedura da mediaziun extragiudiziala duai per regla vegnir terminada entaifer 3 mais. Sche la mediaziun extragiudiziala porta in'enclegientscha, vegn quella fixada en ina cunvegna en scrit. Las partidas e la mediatura extragiudiziala u il mediatur extragiudizial suttascrivan la cunvegna. Sche la mediaziun extragiudiziala na porta nagina   enclegientscha,   constatescha   la   mediatura   extragiudiziala   u   il   mediatur extragiudizial ch'ella na saja betg reussida.

4 La mediatura extragiudiziala u il mediatur extragiudizial orientescha la Procura per giuvenils davart la terminaziun da la procedura. Sin dumonda vegn la Procura per giuvenils orientada da tut temp davart il stadi da la mediaziun extragiudiziala. La Procura per giuvenils mantegna la direcziun da la procedura er durant la procedura da   mediaziun   extragiudiziala.   Ella   procura   per   l'execuziun   da   la   cunvegna   da mediaziun extragiudiziala.

2.2. POLIZIA GIUDIZIALA

Polizia chantunala

Art.  17 1 La polizia chantunala collavura tar l'inquisiziun sco polizia giudiziala.

2 Las   incumbensas   da   la   polizia   giudiziala   sa   drizzan   tenor   il   dretg   federal.   La procura publica po incumbensar la polizia chantunala d'interrogar perditgas.

3 Per   las   activitads   sco   polizia   giudiziala   èn   ils   organs   da   la   polizia   chantunala suttamess en vista professiunala a la surveglianza da la procura publica sco er a ses dretg da dar directivas.

4 L'organisaziun  da  la  polizia  giudiziala  sco  er  la  subordinaziun  administrativa  e disciplinara sa drizzan tenor la legislaziun da polizia.

7

350.100

2.3. AUTORITADS ADMINISTRATIVAS

Autoritads penalas per surpassaments

Art.  18 1 La   persecuziun   ed   il   giudicament   da   surpassaments   è   chaussa   d'ina   autoritad administrativa, sch'ina lescha prevesa expressivamain quai.

2 Per decisiuns posteriuras è cumpetenta la procura publica.

3. Cumpetenza materiala da las dretgiras penalas

Dretgira d'emprima instanza

Art.  19 1 La dretgira regiunala è la dretgira penala d'emprima instanza. * 2 Ella decida en cumpetenza da derschadra singula u da derschader singul: * a) * davart surpassaments;

b) * davart crims u davart delicts, sche la Procura publica na propona betg in chasti da detenziun da passa 1 onn, in internament tenor l'artitgel 64 dal Cudesch penal svizzer19) u ina mesira da detenziun e sche la parsura u il parsura na vul betg ordinar ina tala sancziun.

c) * … 3 En ils ulteriurs cas decida la dretgira regiunala en la cumposiziun previsa en la Lescha davart l'organisaziun giudiziala20). *

Art.  20 1 La dretgira regiunala è la dretgira per giuvenils. *

Dretgira per giuvenils

Dretgira da mesiras repressivas

Art.  21 1 La derschadra singula u il derschader singul da la dretgira chantunala da mesiras repressivas ha la funcziun da dretgira da mesiras repressivas en chaussas penalas ed en chaussas penalas da giuvenils.

2 Ella u el è cumpetent per la protecziun dal secret professiunal en connex cun la surveglianza dal traffic da posta e da telecommunicaziun.

Dretgira d'appellaziun ed instanza da recurs *

Art.  22 1 La Dretgira superiura è la dretgira d'appellaziun e l'instanza da recurs en chaussas penalas ed en chaussas penalas da giuvenils. *

19) CS 311.0 20) DG 173.000

8

350.100

4. Disposiziuns cumplementaras

4.1. ASSISTENZA GIUDIZIALA

Art.  23 1 Las autoritads penalas chantunalas prestan assistenza giudiziala vicendaivla.

Assistenza giudiziala intrachantunala

Assistenza giudiziala interchantunala

Art.  24 1 Cun   resalva   dal   dretg   reciproc   vegn   prestada   assistenza   giudiziala   er   per   acts chastiabels dal dretg chantunal.

2 L'assistenza   giudiziala   naziunala   vegn   prestada   da   l'autoritad   penala   ch'è cumpetenta al lieu, nua che l'act processual duai avair lieu.

Surpigliada dal chasti

Art.  25 1 La   procura   publica   decida   davart   la   dumonda   d'in   stadi   ester   da   surpigliar   la persecuziun penala.

2 Ella ceda la persecuziun penala ad in stadi ester u fa ina dumonda correspundenta.

4.2. DRETGS ED OBLIGAZIUNS DA PARTICIPAZIUN DA LAS AUTORITADS

Obligaziun e dretg d'annunzia

Art.  26 1 L'obligaziun   d'annunzia   da   las   autoritads   penalas   sa   drizza   tenor   il   cudesch   da procedura penala21).

2 Las commembras ed ils commembers sco er las collavuraturas ed ils collavuraturs d'autras autoritads e dretgiras han il dretg d'annunzia, sch'ellas ed els survegnan – exequind   lur   activitad   uffiziala   –   enconuschientscha   d'in   act   chastiabel   che   sto vegnir persequità d'uffizi. Resalvadas restan las disposiziuns davart il secret d'uffizi.

3 Ellas ed els han l'obligaziun d'annunziar in cas, sche quai vegn prescrit d'ina lescha.

Dretg da las autoritads da purtar plant

Art.  27 * 1 Il   dretg   da   purtar   plant   penal   pervia   da   la   negligientscha   d'obligaziuns   da mantegniment   han   er   las   assistentas   ed   ils   assistents   sco   er   las   autoritads   da protecziun   da   l'uffant   e   da   creschids   u   las   autoritads   d'agid   social   che   han   la responsabladad per l'assistenza da la persuna cun dretg da mantegniment.

21) CS 312.0

9

350.100

Art.  28 Dretgs ed obligaziuns da participaziun da las autoritads 1 Las autoritads e las dretgiras èn obligadas da laschar prender las autoritads penalas invista da las actas e da consegnar actas ad ellas, sche quai è necessari per ina procedura penala.

2 Sch'ina autoritad administrativa porta plant u inoltrescha in plant penal, ha ella – en ses   champ   da   cumpetenza   –   da   retschertgar   e   da   segirar   las   cumprovas,   per   las qualas i smanatscha in privel. L'autoritad po vegnir consultada da la procura publica per sclerir ils fatgs.

3 L'uffizi ch'è cumpetent per l'execuziun da chastis e da mesiras po represchentar sez davant dretgira sias dumondas per decisiuns posteriuras.

Art.  28a *

Communicaziun da proceduras penalas e da decisiuns penalas ad autras autoritads *

1 Las autoritads penalas infurmeschan autras autoritads davart proceduras penalas e davart decisiuns che mainan a fin questas proceduras, uschenavant che quellas èn dependentas da l'infurmaziun per ademplir lur incumbensas legalas e sche l'interess public vi da l'infurmaziun predominescha envers ils dretgs persunals da las persunas pertutgadas.

1bis Persunas privatas dastgan vegnir infurmadas davart proceduras penalas e davart decisiuns che mainan a fin las proceduras, uschenavant ch'ellas èn dependentas da l'infurmaziun per ademplir l'incumbensa publica attribuida ad ellas ed uschenavant che l'interess vi da l'infurmaziun predominescha envers ils dretgs persunals da la persuna pertutgada. * 2 Dretgs d'infurmaziun ed obligaziuns d'annunzia tenor disposiziuns spezialas restan resalvads.

Annunzia da proceduras penalas e da sentenzias a las autoritads

Art.  29 1 Las autoritads penalas han d'infurmar las autoritads cumpetentas e da trametter ad ellas   actas   utilas,   sch'i   dat   –   en   ina   procedura   penala   –   in   motiv   giustifitgà   per examinar mesiras extrapenalas.

2 L'annunzia davart ina procedura penala pendenta è admissibla mo, sche:

a)

b)

3 La regenza regla ils detagls en in'ordinaziun22).

l'autoritad dovra questa infurmaziun per ademplir ina incumbensa legala; u ins sto far quint cun ina periclitaziun directa.

22) DG 350.110

10

350.100

4.3. DISPOSIZIUNS SPEZIALAS

Excepziuns da l'obligaziun da persecuziun

Art.  30 1 Las commembras ed ils commembers dal Cussegl grond e da la Regenza sco er da la   Dretgira   superiura   na   pon   betg   vegnir   persequitads   penalmain   pervia   da   lur remartgas en il cussegl u en sias cumissiuns. * 2 Las commembras ed ils commembers da la Regenza e da las autoritads giudizialas sco er las actuaras ed ils actuars da las autoritads giudizialas pon vegnir persequitads penalmain pervia da crims e da delicts commess en uffizi mo cun l'autorisaziun da la cumissiun dal Cussegl grond ch'è cumpetenta per la giustia. *

Excepziuns da l'obligaziun d'advocata u d'advocat

Art.  31 1 L'assistenza giuridica tras ina persuna ch'è abla d'agir, che n'è betg inscritta en il register da las advocatas e dals advocats u che giauda la libra circulaziun tenor la LLCA23)  è pussaivla en il cas singul cun l'approvaziun da la persuna che maina la procedura:

a)

b)

per defender la persuna inculpada en la procedura penala da surpassaments;

per ina represchentanza betg professiunala da las accusadras privatas e dals accusaders privats;

per sustegnair autras persunas ch'èn participadas a la procedura.

c)

Remuneraziuns

Art.  32 1 Sin proposta da la procura publica po il departament ch'è cumpetent per la giustia offrir   ina   remuneraziun   a   persunas   privatas   che   coopereschan   cun   success   a l'investigaziun.

Constataziun da l'inabilitad da manischar

Art.  33 1 La constataziun da l'inabilitad da manischar en il traffic sin via sa drizza tenor il dretg federal.

2 La polizia è cumpetenta per far tests preliminars ed emprovas da l'alcohol en il flad sco er per ordinar examinaziuns dal sang e da l'urin.

3 Sche la persuna pertutgada refusa da far il test preliminar u l'emprova da l'alcohol en   il   flad,   da   laschar   far   l'examinaziun   dal   sang   u   da   l'urin   ubain   ina   controlla medicinala, decida la procura publica davart la realisaziun per forza.

Expertas ed experts uffizials

Art.  34 1 Sco   expertas   ed   experts   uffizials   u   nominads   permanentamain   en   il   senn   dal cudesch da procedura penala24) valan en spezial:

a) * las medias uffizialas ed ils medis uffizials;

23) CS 935.61 24) CS 312.0

11

350.100

b)

c)

d)

il servetsch forensic dals servetschs psichiatrics dal Grischun;

l'institut da la medischina legala che vegn designà da la regenza;

las instituziuns per la psichiatria d'uffants e da giuvenils respectivamain per la protecziun da l'uffant ch'èn renconuschidas da la regenza.

2 La regenza po designar ulteriuras expertas ed ulteriurs experts uffizials u nominads permanentamain. Ella regla ils secturs spezials respectivs en in'ordinaziun25).

3 Uschenavant   ch'il   dretg   federal   prevesa   ch'ina   media   u   in   medi   fetschia   ina perquisiziun u ina controlla da persunas, pon las autoritads penalas clamar tut las medias e tut ils medis ch'èn activs en il chantun.

Publicaziun uffiziala

Art.  35 1 L'autoritad ch'è cumpetenta en chaussa ordinescha la publicaziun uffiziala.

2 La publicaziun sa drizza tenor las disposiziuns davart il fegl uffizial dal chantun Grischun26).

Recurs tras las autoritads

Art.  35a * 1 La   Procura   publica   e   las   ulteriuras   autoritads   administrativas   chantunalas   ch'èn cumpetentas per persequitar e per giuditgar surpassaments chantunals, pon far recurs tar la Dretgira superiura cunter decisiuns da las dretgiras regiunalas.

Archivaziun ed invista da las actas

Art.  36 1 Las actas da la procedura penala vegnan archivadas tar la procura publica, las actas processualas tar la dretgira e las actas da l'execuziun tar l'uffizi cumpetent.

2 Davart   l'invista   da   las   actas   da   proceduras   terminadas   decida   l'autoritad   u   la dretgira, nua che las actas èn archivadas.

3 L'invista da las actas vegn concedida, sch'in interess degn da vegnir protegì po vegnir fatg valair.

4 Cunter decisiuns davart l'invista da las actas poi vegnir fatg recurs en scrit entaifer 30 dis tar l'autoritad da surveglianza.

4.4. CUSTS DA PROCEDURA E CONTABILITAD

Custs da procedura

Art.  37 1 L'adossament   dals   custs   da   procedura   sa   drizza   tenor   il   cudesch   da   procedura penala27) e tenor la procedura penala per giuvenils28).

25) DG 350.110 26) DG 180.500 27) CS 312.0 28) CS 312.1

12

350.100

2 Las taxas vegnan calculadas tenor las expensas e tenor las relaziuns economicas da la persuna che ha da surpigliar ils custs.

3 La taxa importa maximalmain 20 000 francs. En proceduras che chaschunan custs spezialmain gronds s'augmenta il rom da taxas a 100 000 francs. Sch'i vegn desistì d'ina sentenzia motivada cumplettamain, vegn la taxa reducida adequatamain.

4 L'autezza da la taxa vegn reglada en in'ordinaziun:

a)

da la regenza per proceduras davant autoritads administrativas e da la procura publica29);

b) * da la Dretgira superiura per proceduras giudizialas30).

Regulaziun da custs spezials

Art.  38 1 Ils custs dal salvament e da l'examinaziun da la bara van a quint dal relasch da la persuna morta, nun ch'ina autra persuna saja la culpa da la mort extraordinaria.

2 Per motivs da giustia poi vegnir renunzià dal tuttafatg u per part a l'adossament dals custs.

Art.  39 Contabilitad ed incassament 1 Per mintga cas mainan las autoritads penalas in agen quint.

2 Dal   rest   sa   drizza   la   contabilitad   tenor   la   legislaziun   davart   las   finanzas respectivamain   tenor   las   disposiziuns   davart   l'organisaziun   e   davart   l'execuziun giudiziala.

3 Per   la   procura   publica   e   per   las   autoritads   administrativas   chantunalas   è l'incassament chaussa da l'uffizi ch'è vegnì designà da la regenza. Per las dretgiras sa drizza el tenor las disposiziuns davart l'organisaziun giudiziala.

Utilisaziun dals chastis pecuniars e da las multas

Art.  40 1 L'utilisaziun dals chastis pecuniars e da las multas sa drizza tenor las disposiziuns davart l'organisaziun e davart l'execuziun giudiziala.

Indemnisaziuns

Art.  41 1 L'indemnisaziun   da   la   defensiun   uffiziala   sco   er   da   la   giurisdicziun   gratuita   sa drizza   tenor   il   cudesch   da   procedura   penala31)  e   tenor   la   legislaziun   davart   las advocatas ed ils advocats32).

29) DG 350.110 30) DG 350.210 31) CS 312.0 32) DG 310.100 e DG 310.250

13

350.100

2 L'indemnisaziun da perditgas importa maximalmain 500 francs per di per la perdita da gudogn. Las spesas vegnan indemnisadas maximalmain per las tariffas che valan per las emploiadas e per ils emploiads dal chantun. La regenza regla ils detagls en in'ordinaziun33).

5. Proceduras penalas davant autoritads administrativas

5.1. DISPOSIZIUNS GENERALAS

Autoritads administrativas chantunalas

Art.  42 1 Sch'ina lescha surdat la persecuziun ed il giudicament da surpassaments tenor il dretg   chantunal   u   federal   ad   in'autoritad   administrativa   chantunala,   sa   chatta   la cumpetenza – senza in'attribuziun speziala – tar l'uffizi responsabel en chaussa.

1bis La   Procura   publica   po   far   protesta   cunter   mandats   penals   d'autras   autoritads administrativas chantunalas. * 2 La   procedura   sa   drizza   tenor   il   cudesch   da   procedura   penala34)  e   tenor   questa lescha. Resalvadas restan prescripziuns da procedura spezialas.

Polizia chantunala

Art.  43 1 La polizia chantunala ha l'incumbensa da:

a)

cooperar sco persuna d'uffizi chantunala tar perquisiziuns da chasas tenor il dretg penal administrativ federal35);

prender las emprimas mesiras tar accidents da sgol.

b)

2 … *

Vischnancas

Art.  44 1 La   persecuziun   ed   il   giudicament   da   surpassaments   tenor   il   dretg   chantunal   u federal è chaussa da las vischnancas, sch'ina lescha prevesa expressivamain quai.

2 Sche la vischnanca è cumpetenta per persequitar e per giuditgar surpassaments dal dretg   chantunal,   sa   drizza   la   procedura   tenor   la   lescha   davart   la   giurisdicziun administrativa36). Resalvadas restan prescripziuns da procedura spezialas.

3 En il rom da la persecuziun e dal giudicament da surpassaments dal dretg federal è la vischnanca cumpetenta mo per la procedura da multas disciplinaras.

33) DG 350.110 34) CS 312.0 35) CS 313.0 36) DG 370.100

14

350.100

5.1.A PROCEDURA DA MULTAS DISCIPLINARAS TENOR IL DRETG FEDERAL *

Cumpetenzas

Art.  44a * 1 La regenza designescha ils posts chantunals d'administraziun ch'èn cumpetents per incassar   multas   disciplinaras   tenor   la   legislaziun   federala   davart   las   multas disciplinaras37).

2 La   polizia   chantunala   è   cumpetenta   per   incassar   multas   disciplinaras   tenor   la legislaziun federala davart las multas disciplinaras, uschenavant ch'i na dat naginas autras cumpetenzas sin basa da leschas spezialas.

3 Las   vischnancas   èn   cumpetentas   per   incassar   multas   disciplinaras   tenor   la legislaziun   federala   davart   las   multas   disciplinaras,   sch'ina   lescha   prevesa   quai explicitamain.

Procedura ordinaria

Art.  44b * 1 La   procedura   penala   ordinaria   vegn   realisada   da   l'autoritad   chantunala   ch'è cumpetenta en chaussa.

5.2. PROCEDURA DA MULTAS DISCIPLINARAS TENOR IL DRETG CHANTUNAL

Princip

Art.  45 1 Surpassaments dal dretg chantunal pon vegnir chastiads cun multas disciplinaras en ina   procedura   simplifitgada,   sch'i   sa   tracta   da   causals   simpels   e   cleramain registrabels e sch'ina lescha prevesa expressivamain quai.

2 La multa disciplinara dastga importar maximalmain 500 francs ed i na dastgan vegnir incassads nagins ulteriurs custs.

3 La vita anteriura e las relaziuns persunalas da la delinquenta u dal delinquent na vegnan betg resguardadas en il rom da la procedura da multas disciplinaras.

Excepziuns

Art.  46 1 La procedura da multas disciplinaras è exclusa:

a)

en cas da cuntravenziuns, nua che persunas èn vegnidas periclitadas u violadas u nua ch'igl è vegnì chaschunà in donn material;

en cas da cuntravenziuns che n'èn betg vegnidas observadas u constatadas d'in organ da polizia autorisà u da l'autoritad administrativa cumpetenta sezza;

en cas da cuntravenziuns da giuvenils che n'han betg anc cumplenì 15 onns;

sch'i   vegn   ultra   da   quai   reproschà   a   la   delinquenta   u   al   delinquent   ina cuntravenziun che na figurescha betg sin la glista da multas;

b)

c)

d)

37) CS 741.03; 741.031

15

350.100

e)

sche la delinquenta u il delinquent refusa la procedura da multas disciplinaras.

2 Sch'ina persuna ademplescha cun ina u cun pliras cuntravenziuns plirs causals da multas disciplinaras, vegnan las multas quintadas ensemen ed i vegn imponida ina multa totala.

3 Sche la persuna refusa in da plirs surpassaments che la vegnan reproschads u sche la multa totala surpassa 1000 francs, vegnan tut ils surpassaments giuditgads en la procedura ordinaria.

Glista da multas ed organs cumpetents

Art.  47 1 La regenza regla ils detagls en in'ordinaziun. Ella fa en emprima lingia la glista dals   surpassaments   che   pon   vegnir   chastiads   cun   multas   disciplinaras,   fixescha l'import da las multas e designescha ils organs da polizia u da surveglianza ubain las autoritads administrativas che han il dretg d'incassar multas disciplinaras.

Pajament e vigur legala

Art.  48 1 La multa po vegnir pajada directamain u entaifer 30 dis. Cun pajar la multa va quella en vigur legala cun resalva da l'artitgel 49.

2 Sche la multa na vegn betg pajada immediatamain, han persunas senza domicil en Svizra da deponer l'import u da prestar in'autra garanzia adequata.

3 Sche la multa na vegn betg pajada entaifer il termin, vegn introducida la procedura ordinaria.

Multa disciplinara e procedura ordinaria

Art.  49 1 Ina multa disciplinara po er vegnir pronunziada en la procedura penala ordinaria.

2 Sch'ina autoritad penala constatescha – sin incitaziun d'ina persuna pertutgada dal delict ubain da la delinquenta u dal delinquent – che l'artitgel 46 da questa lescha n'è betg   vegnì   resguardà,   annullescha   ella   la   multa   disciplinara   ed   applitgescha   la procedura ordinaria.

6. Grazia

Princip

Art.  50 1 Tras la grazia pon chastis legalmain valaivels vegnir relaschads dal tuttafatg u per part   ubain   vegnir   transfurmads   en   chastis   pli   miaivels,   sch'igl   èn   avant   maun circumstanzas   extraordinarias   che   laschan   parair   l'execuziun   dal   chasti   en   il   cas concret sco mesira malgista e betg giustifitgada.

2 Davart dumondas da grazia decida definitivamain:

a)

il cussegl grond en cas da chastis che priveschan da la libertad da passa 2 onns;

la regenza en ils ulteriurs cas.

b)

16

350.100

Procedura

Art.  51 1 La   dumonda   da   grazia   sto   vegnir   inoltrada   en   scrit   e   cun   ina   motivaziun   al departament ch'è cumpetent per la giustia. La dumonda n'ha betg in effect suspensiv, nun che l'autoritad executiva cumpetenta disponia insatge auter.

2 Sche   la   dumonda   n'è   betg   evidentamain   inadmissibla   u   nunmotivada,   fa   il departament las retschertgas necessarias. El sa procura la posiziun da la dretgira giuditganta e dals organs ch'èn incumbensads cun l'execuziun dal chasti.

3 La decisiun dal cussegl grond respectivamain da la regenza vegn communitgada a la petenta u al petent, a la dretgira giuditganta ed a l'autoritad executiva cun ina curta motivaziun en scrit.

Custs

Art.  52 1 Per   adossar   e   per   calcular   ils   custs   vegnan   applitgadas   confurm   al   senn   las disposiziuns da la legislaziun davart la giurisdicziun administrativa.

7. Disposiziuns finalas

Aboliziun da relaschs

Art.  53 1 Cun l'entrada en vigur da questa lescha vegnan abolids ils suandants relaschs:

a)

b)

lescha davart la procedura penala dals 8 da zercladur 195838);

participaziun   dals   9   da   zercladur   1996   al   concordat   davart   l'assistenza giudiziala e la collavuraziun interchantunala en chaussas penalas dals 5 da november 199239).

2 Sche relaschs vertents renvieschan a disposiziuns che vegnan abolidas tras questa lescha,   vegnan   applitgadas   las   disposiziuns   correspundentas   dal   cudesch   da procedura penala40) respectivamain da la procedura penala per giuvenils41) sco er da questa lescha.

Midada dal dretg vertent

Art.  54 1 La midada da leschas vegn reglada en l'agiunta42).

2 Sche   ordinaziuns   dal   cussegl   grond   na   correspundan   betg   a   las   directivas   da l'artitgel 32 alinea 1 da la constituziun chantunala43) e cuntrafan a las disposiziuns dal cudesch da procedura penala44) u a sia realisaziun en questa lescha, las po il cussegl grond adattar a quests relaschs tras in'ordinaziun.

38) CUL 1958, 141; DG 350.000 39) CUL 1996, 3627; DG 350.035 40) CS 312.0 41) CS 312.1 42) L'agiunta n'è betg cuntegnida en il DG. Vesair FUC 2010, 2431 ss.

43) DG 110.100 44) CS 312.0

17

350.100

Dretg transitoric

Art.  55 1 Cuntravenziuns cunter disposiziuns penalas da la lescha davart la procedura penala dals 8 da zercladur 195845) ch'èn vegnidas commessas avant l'entrada en vigur da la lescha   qua   avant   maun   e   che   n'èn   anc   betg   vegnidas   giuditgadas   d'ina   dretgira vegnan giuditgadas tenor las disposiziuns da l'agiunta tar la lescha qua avant maun.

2 Proceduras ch'èn pendentas il mument che la midada da questa lescha entra en vigur, vegnan manadas vinavant da las autoritads ch'èn cumpetentas tenor il dretg nov. *

Referendum ed entrada en vigur

Art.  56 1 Questa lescha è suttamessa al referendum facultativ46).

2 La regenza fixescha il termin da l'entrada en vigur47).

45) CUL 1958, 141; DG 350.000 46) Il termin da referendum è scadì ils 29 da settember 2009. Entaifer quest termin n'èn vegnids

inoltrads nagins referendums.

47) mess en vigur cun CR dals 21 da december 2010 per il 1. da schaner 2011

18

Tabella da las modificaziuns - tenor conclus

Conclus 16-06-2010 07-12-2011 13-01-2015 02-02-2016 02-02-2016 02-02-2016 31-08-2018 31-08-2018 31-08-2018 31-08-2018 31-08-2018 27-08-2021 27-08-2021 27-08-2021 27-08-2021 27-08-2021 27-08-2021 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-01-2011 01-01-2013 01-01-2016 01-01-2017 01-01-2017 01-01-2017 01-01-2019 01-01-2020 01-01-2020 01-01-2020 01-01-2020 01-01-2022 01-01-2022 01-01-2022 01-01-2022 01-01-2022 01-01-2022 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 27 Art. 34 al. 1, a)

Art. 19 al. 1 Art. 19 al. 3 Art. 20 al. 1 Art. 28a Art. 43 al. 2 Titel 5.1.a Art. 44a Art. 44b Art. 14 al. 2 Art. 16 al. 2 Art. 16a Art. 16b Art. 28a Art. 28a al. 1bis Art. 8 al. 1bis Art. 8 al. 2 Art. 12 al. 1, d)

Art. 19 al. 2 Art. 19 al. 2, a)

Art. 19 al. 2, b)

Art. 19 al. 2, c)

Art. 19 al. 3 Art. 22 Art. 22 al. 1 Art. 30 al. 1 Art. 30 al. 2 Art. 35a Art. 37 al. 4, b)

Art. 42 al. 1bis Art. 55 al. 2

Modificaziun emprima versiun revisiun totala midada midada midada midada integraziun aboliziun integraziun integraziun integraziun integraziun midada integraziun integraziun midada dal titel integraziun integraziun midada midada midada midada midada aboliziun midada midada dal titel midada midada midada integraziun midada integraziun integraziun

350.100

Publicaziun en la CUL - - 2015-005 2016-001 2016-001 2016-001 2018-023 2019-029 2019-029 2019-029 2019-029 2021-049 2021-049 2021-049 2021-049 2021-049 2021-049 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

19

350.100

Tabella da las modificaziuns - tenor element

Element relasch Art. 8 al. 1bis Art. 8 al. 2 Art. 12 al. 1, d)

Art. 14 al. 2 Art. 16 al. 2 Art. 16a Art. 16b Art. 19 al. 1 Art. 19 al. 2 Art. 19 al. 2, a)

Art. 19 al. 2, b)

Art. 19 al. 2, c)

Art. 19 al. 3 Art. 19 al. 3 Art. 20 al. 1 Art. 22 Art. 22 al. 1 Art. 27 Art. 28a Art. 28a Art. 28a al. 1bis Art. 30 al. 1 Art. 30 al. 2 Art. 34 al. 1, a)

Art. 35a Art. 37 al. 4, b)

Art. 42 al. 1bis Art. 43 al. 2 Titel 5.1.a Art. 44a Art. 44b Art. 55 al. 2

Conclus 16-06-2010 14-06-2022 14-06-2022 14-06-2022 27-08-2021 27-08-2021 27-08-2021 27-08-2021 02-02-2016 14-06-2022 14-06-2022 14-06-2022 14-06-2022 02-02-2016 14-06-2022 02-02-2016 14-06-2022 14-06-2022 07-12-2011 31-08-2018 27-08-2021 27-08-2021 14-06-2022 14-06-2022 13-01-2015 14-06-2022 14-06-2022 14-06-2022 31-08-2018 31-08-2018 31-08-2018 31-08-2018 14-06-2022

Entrada en vigur 01-01-2011 01-01-2025 01-01-2025 01-01-2025 01-01-2022 01-01-2022 01-01-2022 01-01-2022 01-01-2017 01-01-2025 01-01-2025 01-01-2025 01-01-2025 01-01-2017 01-01-2025 01-01-2017 01-01-2025 01-01-2025 01-01-2013 01-01-2019 01-01-2022 01-01-2022 01-01-2025 01-01-2025 01-01-2016 01-01-2025 01-01-2025 01-01-2025 01-01-2020 01-01-2020 01-01-2020 01-01-2020 01-01-2025

Modificaziun emprima versiun integraziun midada midada integraziun midada integraziun integraziun midada midada midada midada aboliziun midada midada midada midada dal titel midada revisiun totala integraziun midada dal titel integraziun midada midada midada integraziun midada integraziun aboliziun integraziun integraziun integraziun integraziun

Publicaziun en la CUL - 2023-008 2023-008 2023-008 2021-049 2021-049 2021-049 2021-049 2016-001 2023-008 2023-008 2023-008 2023-008 2016-001 2023-008 2016-001 2023-008 2023-008 - 2018-023 2021-049 2021-049 2023-008 2023-008 2015-005 2023-008 2023-008 2023-008 2019-029 2019-029 2019-029 2019-029 2023-008

20